Алексей Апухтин
На музата

Превод от руски: Георги Мицков, —

chitanka.info

Млъкни завинаги! Сърдечни мъки, жар…

        От тях недей прави за своя враг утеха.

        Проклятие за вас, минути на успеха!

Проклятие на теб, мой поетичен дар!

Гласът ми ще звучи в пустинята самотна

с едно сърце без отглас и любов.

О, смърт, ела сега! Душата ми сиротна

        ще срещне твоя лик суров.

По-топла си за мен от тия хора-братя,

в измяна не гориш, ти нямаш чужд и свой.

О, отвори ми днес железните обятия,

най-после ми прати забрава и покой!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.